***АФАРМЛЕННЕ ДАКУМЕНТАЎ,***

***ПРЫЗНАЧАНЫХ ДЛЯ ВЫКАРЫСТАННЯ***

***ЗА МЯЖОЙ (АПАСТЫЛЬ, ЛЕГАЛІЗАЦЫЯ ДАКУМЕНТАЎ)***

На пасведчаннях аб рэгістрацыі актаў грамадзянскага стану (пасведчанні аб нараджэнні, аб заключэнні шлюбу, аб скасаванні шлюбу, аб смерці, аб устанаўленні бацькоўства і інш.), даведках, выдадзеных аддзеламі загса раённых, гарадскіх выканаўчых камітэтаў, мясцовых адміністрацый раёнаў у гарадах, Дамамі (Палацамі) грамадзянскіх абрадаў гарадскіх выканаўчых камітэтаў, архівамі органаў загса галоўных упраўленняў юстыцыі абласных, Мінскага гарадскога выканаўчага камітэта

**СТАВІЦЬ АПАСТЫЛЬ (ЛЕГАЛІЗУЕ) ГАЛОЎНАЕ КОНСУЛЬСКАЕ КІРАВАННЕ МІНІСТЭРСТВА ЗАМЕЖНЫХ СПРАЎ РЭСПУБЛІКІ БЕЛАРУСЬ (г.Мінск, вул.К.Маркса, 37а, тэлефон: +375 (17) 379 26 76, электронная пошта для кансультацый consul@mfa.gov.by)**

**З інфармацыяй па прастаўленні апастыля ў галоўным консульскім кіраванні МЗС можна азнаёміцца тут: <https://mfa.gov.by/visa/>**

На афіцыйных дакументах, складзеных на тэрыторыі Рэспублікі Беларусь, якіе ідуць з судоў, натарыяльных архіваў, а таксама ад натарыусаў, СТАВЯЦЬ АПАСТЫЛЬ ГАЛОЎНЫЯ ЎПРАЎЛЕННІ ЮСТЫЦЫІ АБЛАСНЫХ ВЫКАНАЎЧЫХ КАМІТЭТАЎ

Для прастаўлення апастыля на вышэйпаказаных дакументах можна звяртацца ў любое галоўнае ўпраўленне юстыцыі аблвыканкамаў, Мінскага гарвыканкама.

Падаць дакументы ў галоўнае упраўленне юстыцыі Віцебскага аблвыканкама для прастаўлення апастыля можа любая асоба, у тым ліку якая не з'яўляецца ўладальнікам дакумента. Прад'яўленне спецыяльнай даверанасці пры падачы дакументаў не патрабуецца.

Інфармацыя па прастаўленні апастыля ў галоўным упраўленні юстыцыі: <http://vitebskjust.gov.by/activity/apostil/>

ЗВЯРТАЕМ УВАГУ, што галоўнае ўпраўленне юстыцыі Віцебскага аблвыканкама не валодае звесткамі адносна патрабаванняў замежных арганізацый да зместу і афармлення дакументаў, якія ім прад'яўляюцца. Дадзеная інфармацыя можа быць атрымана зацікаўленымі асобамі непасрэдна ў арганізацыі краіны прызначэння (прад'яўлення) дакумента альбо пасольстве замежнай дзяржавы. Па ўказаных пытаннях галоўнае ўпраўленне юстыцыі Віцебскага аблвыканкама не кансультуе.